CELEX: 32020D2032
Language: lv
Date: 2020-12-10 00:00:00
Title: Padomes Lēmums (KĀDP) 2020/2032 (2020. gada 10. decembris), ar ko groza Lēmumu 2010/96/KĀDP par Eiropas Savienības militāro misiju, lai palīdzētu Somālijas drošības spēku apmācībā

11.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 419/28
               
            
         PADOMES LĒMUMS (KĀDP) 2020/2032
         (2020. gada 10. decembris),
         ar ko groza Lēmumu 2010/96/KĀDP par Eiropas Savienības militāro misiju, lai palīdzētu Somālijas drošības spēku apmācībā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2010. gada 15. februārī pieņēma Lēmumu 2010/96/KĀDP (1) par Eiropas Savienības militāro misiju, lai palīdzētu Somālijas drošības spēku apmācībā (EUTM Somalia).
                  
               
                     (2)
                  
                  
                     Padome 2018. gada 19. novembrī pieņēma Lēmumu (KĀDP) 2018/1787 (2), ar ko pagarina EUTM Somalia līdz 2020. gada 31. decembrim.
                  
               
                     (3)
                  
                  
                     Saistībā ar KDAP iesaistes Somālijā un Āfrikas ragā holistisku un koordinētu stratēģisko pārskatīšanu Politikas un drošības komiteja ieteica, ka EUTM Somalia pilnvaras būtu jāpagarina līdz 2022. gada 31. decembrim.
                  
               
                     (4)
                  
                  
                     Attiecīgi būtu jāgroza Lēmums 2010/96/KĀDP.
                  
               
                     (5)
                  
                  
                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Dānija nepiedalās šā lēmuma īstenošanā un tādējādi nepiedalās šīs misijas finansēšanā,
                  
               IR PIEŅĒMUSI ŠO LĒMUMU.
         
            1. pants
            Lēmumu 2010/96/KĀDP groza šādi:
            
                        1)
                     
                     
                        lēmuma 1. pantu aizstāj ar šādu:
                        
                           “1. Pants
                           
                           Misija
                           
                              1.   Savienība veic militāru apmācības misiju (EUTM Somalia), lai atbilstīgi Somālijas vajadzībām un prioritātēm palīdzētu veidot un stiprināt Somālijas nacionālos bruņotos spēkus (SNAF), kas ir pakļauti Somālijas nacionālajai valdībai, un lai atbalstītu Somālijas pārejas plāna īstenošanu par tādu pienākumu nodošanu Somālijas iestādēm, kas saistīti ar drošību.
                           
                           
                              2.   Lai sasniegtu 1. punktā izklāstītos mērķus, ES militāro misiju izvieto Somālijā, lai ar stratēģiskām konsultācijām pievērstos iestāžu veidošanai aizsardzības nozarē, kā arī lai tieši atbalstītu SNAF, nodrošinot tiem apmācību, sniedzot konsultācijas un darbojoties kā mentoram.
                           
                           
                              3.   Sākot no 2021. gada, EUTM Somalia jo īpaši atbalsta Somālijas pārvaldītas apmācības sistēmas izveidi nolūkā līdz 2022. gada beigām pakāpeniski apmācību principā nodot SNAF rokās. EUTM Somalia darbojas kā mentors Somālijas pārvaldītās un Somālijas nodrošinātās apmācībās un izveido spējas izsekot un novērtēt vienības, ko tā ir apmācījusi. EUTM Somalia pēc vajadzības un atbilstoši saviem līdzekļiem un spējām sniedz atbalstu arī citiem Savienības rīcībspēkiem to attiecīgo pilnvaru īstenošanā drošības un aizsardzības jomā Somālijā, jo īpaši EUCAP Somalia – attiecībā uz sadarbspēju starp SNAF un Somālijas policijas spēkiem – un Āfrikas Miera nodrošināšanas fonda atbalsta paketei vai jebkādam turpmākam Somālijas drošības spēkiem paredzētam Savienības atbalstam.
                           
                           
                              4.   Ar nosacījumu, ka to apstiprina Politikas un drošības komiteja, un atbilstoši saviem līdzekļiem un spējām – EUTM Somalia plāno un veic decentralizētas darbības SNAF reģionālā štāba atbalstam.
                           
                           
                              5.   Pilnvarojumā ietverto darbību īstenošana Somālijā ir atkarīga no drošības apstākļiem Somālijā un Politikas un drošības komitejas sniegtajām politiskajām norādēm.”;
                           
                        
                     
                  
                        2)
                     
                     
                        lēmuma 3. panta 2. un 3. punktu aizstāj ar šādiem:
                        
                           “2.   Misijas spēku štābs atrodas Mogadīšo un darbojas ES misijas spēku komandiera vadībā. Tajā ietilpst atbalsta vienības Briselē un Nairobi, kā arī sakaru birojs Džibutijā. Atbalsta vienība Briselē ir izvietota MPĪC.”;
                        
                     
                  
                        3)
                     
                     
                        lēmuma 7. panta 3. punktu aizstāj ar šādu:
                        
                           “3.   EUTM Somalia saglabā un stiprina koordināciju ar Atalanta, ar EUCAP Somalia un ar attiecīgajām Savienības atbalsta programmām. MPĪC saskaņā ar savām pilnvarām, kas izklāstītas Padomes Lēmumā (KĀDP) 2017/971 (*1), veicina šādu koordināciju un informācijas apmaiņu, lai palielinātu saskaņotību, efektivitāti un sinerģijas starp Kopējās drošības un aizsardzības politikas misijām un operāciju reģionā.
                        
                        
                           (*1)  Padomes Lēmums (KĀDP) 2017/971 (2017. gada 8. jūnijs), ar ko nosaka pasākumus attiecībā uz ES KDAP militāro misiju bez izpildes pilnvarām plānošanu un īstenošanu un ar ko groza Lēmumus 2010/96/KĀDP par Eiropas Savienības militāro misiju, lai palīdzētu Somālijas drošības spēku apmācībā, 2013/34/KĀDP par Eiropas Savienības militāro misiju, lai palīdzētu Mali bruņoto spēku apmācībā (EUTM Mali), un (KĀDP) 2016/610 par Eiropas Savienības KDAP militāru apmācības misiju Centrālāfrikas Republikā (EUTM RCA) (OV L 146, 9.6.2017., 133. lpp.).”;"
                        
                     
                  
                        4)
                     
                     
                        lēmuma 10. pantam pievieno šādu punktu:
                        
                           “8.   Finanšu atsauces summa ES militārās misijas kopējo izmaksu segšanai laikposmā no 2021. gada 1. janvāra līdz 2022. gada 31. decembrim ir EUR 25 234 700. Lēmuma (KĀDP) 2015/528 25. panta 1. punktā minētā finanšu atsauces summas procentuālā daļa ir 0 %, un minētā lēmuma 34. panta 3. punktā minētā procentuālā daļa ir 0 %.”;
                        
                     
                  
                        5)
                     
                     
                        lēmuma 12. panta 2. punktu aizstāj ar šādu:
                        
                           “2.   ES militārās misijas pilnvaras beidzas 2022. gada 31. decembrī.”.
                        
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 10. decembrī
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  Padomes Lēmums 2010/96/KĀDP (2010. gada 15. februāris) par Eiropas Savienības militāro misiju, lai palīdzētu Somālijas drošības spēku apmācībā (OV L 44, 19.2.2010., 16. lpp.).
         
            (2)  Padomes Lēmums (KĀDP) 2018/1787 (2018. gada 19. novembris), ar ko groza un pagarina Lēmumu 2010/96/KĀDP par Eiropas Savienības militāro misiju, lai palīdzētu Somālijas drošības spēku apmācībā (OV L 293, 20.11.2018., 9. lpp.).